90. schôdza NR SR - 2.deň - A. dopoludnia
Dátum: 2023-05-03
Poslanec: Schlosár, Rastislav (-)
Druh vystúpenia: Vystúpenie v rozprave

44. Vážené panie poslankyne, vážení páni poslanci, ja som už včera v písomnej rozprave vystupoval a dosť dopodrobna som vás všetkých, ktorí ste nečítali možno tú novelu Trestného zákona, pretože je naozaj rozsiahla, nie každému sa to možno chce čítať, som vás informoval, že táto novela svojím spôsobom v podstate vychádza v ústrety najrôznejším oligarchom, korupčníkom, zlodejom, dokonca lúpežníkom, sexuálnym deviantom, drogovým dílerom a tak ďalej a tak ďalej tým, že sa zmierňujú ich tresty. Jednoducho za to, za čo by dnes dostali vyšší trest, tak za ten istý skutok, ak ho spáchajú po schválení tejto novely, dostanú trest zásadne nižší. K tomuto sa ale nebudem nejakým spôsobom vracať, možno len zareagujem na to, čo tu odznelo pred chvíľou, že tu v prípade, ak sa bavíme o tých drogách, tu nejde o nejakú marihuanu alebo o nejaké ľahké drogy a o to, že niekto pôjde za nejaké tri dávky alebo, alebo koľko, za nejaké nepatrné množstvo že pôjde do väzenia sedieť a že vy toto idete nejakým spôsobom napraviť, tu sa rozprávame o tom, že idete zmierniť trest pre človeka, ktorého policajti chytia pri tom, ako má tisíc dávok tvrdej drogy, ako je napríklad heroín. Tisíc dávok tvrdej drogy. Čiže toto je problém a k tomu by ste sa mali nejakým spôsobom vyjadriť. Ja ale teraz prejdem ešte k nejakým ďalším veciam, ktoré súvisia s touto novelou Trestného zákona, ktoré sa netýkajú zmierňovania trestu, ale ktoré sa týkajú toho, ako sa tu idú nanovo niektoré trestné činy predefinovať alebo zaviesť celkom nové skutkové podstaty trestných činov tak, aby bolo trestné to, čo doteraz trestné nebolo. Ja začnem novým trestným činom porušovania ochrany zvierat. Doteraz ak ste nejaké zviera – či už ako chovateľ hospodárskych zvierat, alebo nejaké spoločenské zviera – utýrali na smrť, alebo ste ho nejako bezdôvodne zabili, tak to bol aj teraz trestný čin. Tu prítomný pán minister ale navrhuje aj nový trestný čin, porušovanie ochrany zvierat, kde bude po novom trestné aj to, pokiaľ bude nejaký človek, nejaký farmár chovať zvieratá v rozpore so všeobecne záväznými právnymi predpismi na úseku veterinárnej starostlivosti a urobí to vo väčšom rozsahu, teda v hodnote minimálne po novom 5-tisíc eur. Už len za toto bude môcť dostať trest odňatia slobody na šesť mesiacov až tri roky. To znamená, že ak nejaký farmár, hoci tým zvieratám nijakým spôsobom neublíži, tie zvieratá mu nezdochnú pri tom, ako ich chová, tak bude môcť ísť do väzenia len za to, že nebude rešpektovať nejakú vyhlášku alebo ju nedodrží do bodky, napríklad, ja neviem, vyhlášku o tom, akú má, akú má mať veľkosť maštale pre ošípané, alebo, alebo nejaký očkovací kalendár, alebo kalendár nejakej inej starostlivosti o tieto zvieratá, jednoducho nedodrží nejakú vyhlášku nejakých byrokratov a už len za toto bude môcť ísť do väzenia. To je ten nový trestný čin porušovania ochrany zvierat, ktorý je z môjho pohľadu jednoznačne namierený proti tomu, aby si ľudia tu na Slovensku nechovali, nepestovali vlastné, vlastnú produkciu, ale aby boli odkázaní na dovoz zo zahraničia. To je jedna vec. Druhá vec je nová definícia trestného činu výtržníctva. Ak dneska niekto niekoho verejne napadol na, teda na verejnosti, tak to bol jednoznačne trestný čin výtržníctva. Je to správne, tak by to malo byť. Po novom ale bude trestné nielen to, ak niekoho verejne napadnete, ale aj keď vás policajti chytia pri nejakej bitke, teda ako sa s niekým bijete, takže aj toto bude napĺňať skutkovú podstatu trestného činu výtržníctva, ak vy sám nepreukážete, že ste konali v nutnej obrane alebo v krajnej núdzi, teda že ste boli napadnutí. Teda stačí, že nejaká skupinka nejakých výtržníkov, nejakých asociálov, nejaká desaťčlenná, vás napadne a policajti prídu pri tom, ako sa vy aktívne bránite proti tejto skupine, ale tých desať ľudí bude svedčiť proti vám jednému, že vy ste vlastne nekonali v nutnej obrane alebo v krajnej núdzi, vy ste neboli napadnutý, ale, naopak, vy ste napadli ich. Hoci bude evidentné, že vy nie ste ten agresor, že vy ste sa bránili, ale napriek tomu už len samotná účasť na tejto bitke, pokiaľ tú krajnú núdzu alebo nutnú obranu nepreukážete, bude trestným činom výtržníctva, čo je z môjho pohľadu absolútne neprijateľné. No a spomeniem aj to, čo tu hovoril pán poslanec predo mnou o tom, ako táto novela zasahuje do niektorých ústavných práv, ako je sloboda slova, ja by som doplnil aj sloboda zhromažďovania a sloboda vedeckého bádania. Áno, je naozaj pravda, že po tom, čo sa teraz predefinuje ten trestný čin podnecovania, tak len nejaká opakovaná a verejná kritika politikov, úradníkov alebo iných predstaviteľov vládnej moci bude môcť byť považovaná za trestný čin podnecovania, pokiaľ, pokiaľ nejaké orgány činné v trestnom konaní povedia, že tento prejav tej kritiky bol natoľko tvrdý, že podstatne zhoršil kvalitu ich života. A je pravda aj to, že aj súčasný Trestný zákon, pokiaľ by išlo o nejaké vyhrážky smrťou alebo zabitím alebo niečím podobným, aj súčasný Trestný zákon umožňuje trestne stíhať takéto prejavy ako nebezpečné vyhrážanie. Čiže tuto vôbec nejde o to, že by sme potrebovali postihovať ľudí, ktorí sa niekomu vyhrážajú smrťou, tu ide o to, že pán minister chce postihovať ľudí, ktorí majú tvrdšie prejavy vo vzťahu k ľuďom, ktorí sú momentálne pri moci a ktorých on potrebuje chrániť, pretože vie, že títo ľudia robia veci, ktoré skutočne vyvolávajú v spoločnosti pobúrenie. No a zavádza sa aj to, že po novom bude podnecovanie aj to, ak niekto bude verejne vyzývať na zhromaždenie pred skutočným alebo domnelým obydlím iného. To sa nám dialo, keď boli tie rôzne protesty proti tým totalitným covid opatreniam, kde zúfalí ľudia, ktorí sa im nechceli podriaďovať, sa rozhodli, že usporiadajú zhromaždenia priamo pred domami alebo teda pred obydliami ľudí, ktorí tieto opatrenia podporovali alebo zavádzali či už z pozície nejakého úradníka, alebo z pozície politika, a takýmto spôsobom im chceli dať najavo alebo na nich vyvolať tlak, aby s takýmito opatreniami, ktoré sa ich dotýkali, skončili. No ale po novom, keď niekto bude verejne vyzývať na takéto zhromaždenia pred obydlím niekoho iného, tak to bude trestný čin podnecovania. Pred obydlím. No a je úplne jedno, či to je pred obydlím, alebo pred kanceláriou, ale zasahuje to do slobody zhromažďovania, a to hovorím, opäť sa tu nebavíme o tom, že by ten človek niekoho vyzýval na to, aby to obydlie išli vypáliť alebo zdemolovať, alebo niekoho zbiť, len bude vyzývať na to, aby ľudia prišli priamo pred obydlie toho človeka povedať, čo si myslia o jeho politike. Ale po novom takéto, takéto realizované právo, ústavné právo na slobodu zhromažďovania a slobodu prejavu bude trestný čin. V štáte, ktorý sa nazýva, alebo ktorý nazývajú tí, ktorí sú pri moci, demokratický. No a úplne na záver poviem ešte to, že si idete predefinovať aj tzv. definíciu extrémistického materiálu, čo bude po novom znamenať napríklad to, že do väzenia budete môcť ísť aj vtedy, keď budete mať pri sebe doma knihu, ktorá bude kritizovať rôzne sexuálne menšiny, rôznych sexuálnych deviantov, ktorá bude hovoriť o tom, že dajme tomu homosexualita nie je niečím normálnym, tak ako to nie je normálne alebo ako to nebolo normálne celé stáročia, ale napíšu to do knihy a vy tú knihu budete mať doma, tak to bude trestný čin, po novom trestný čin prechovávania extrémistického materiálu, pretože aj materiál, ktorý bude podnecovať údajne nenávisť k nejakým sexuálnym menšinám alebo k nejakej sexuálnej orientácii, tak bude považovaný za trestný čin. A dokonca to bude považované za trestný čin aj vtedy, keby ste tú knihu vyrobili, rozširovali alebo prechovávali nie ako nejaký politik alebo nejaký, nejaký laik, nejaký obyčajný občan, ale aj ako vedec, nejaký učiteľ, ktorý to robí za vedeckým, výskumným účelom, ktorý do tej knihy dá iks milión rôznych faktov, ktoré budú podopierať tieto jeho tvrdenia, túto jeho kritiku vo vzťahu k týmto, k týmto deviantom, tak aj v takom prípade to môže byť trestný čin, ak orgány činné v trestnom konaní, ak novodobé gestapo NAKA povie, že ten učiteľ, ten vedec to robil kvôli tomu, že chcel podnecovať nenávisť, že tá jeho vedecká práca bola len akousi zámienkou na to, aby tú nenávisť podnecoval. Čiže pod tento paragraf schováte prenasledovanie prakticky kohokoľvek, koho budete potrebovať odstaviť, kohokoľvek, koho dnes nálepkujete tým titulom extrémista, čo v podstate v preklade znamená len človek, ktorý sa aktívne zapája do boja proti tomuto vášmu skorumpovanému a prehnitému systému, tak takéhoto človeka budete môcť postaviť len na základe týchto vašich gumených paragrafov, tak ako ste to mohli robiť doteraz, teraz to budete môcť robiť ešte viac a ešte intenzívnejšie a ešte s vyšším trestom, pretože som si všimol aj to, že v prípade toho podnecovania bude hroziť trest až do troch rokov väzenia, čo je viac, dámy a páni, čo je viac, ako je trest, ktorý hrozí dnes aj podľa tohto vášho novelového Trestného zákona človeku, ktorý bude mať pri sebe 20 dávok heroínu a teda dnes by bol pokladaný za dílera. Vy človeku za jeho názor budete dávať väčší trest ako drogovým dílerom! Taká je aj podstata a princíp tohto vášho paškvilu, ktorý tu môže schváliť len úplný blázon.